Philippe Thys
<s>Filip Tis (; 8. oktobar 1889 — 16. januar 1971) je bivši belgijski profesionalni biciklista, u periodu od 1912. do 1927. godine i trostruki pobednik Tur de Fransa.</s>

<s>Karijera</s>

<s>Filip Tis je počeo amatersku karijeru 1908. godine, a 1910. je osvojio belgijski nacionalno prvenstvo u sajklo krosu.</s><s>1911. je osvojio Tur de Frans za samostalne vozače.</s>

<s>Profesionalnu karijeru počeo je 1912. godine.</s><s>Nije ostvario nijednu pobedu, ali je osvojio šesto mesto na Tur de Fransu.</s>

<s>Već naredne godine, Tis je osvojio Tur, uprkos tome što je slomio viljušku na biciklu.</s><s>Morao je da nađe radnju i zameni je, zbog čega je dobio kaznu od deset minuta, što ga nije sprečilo da osvoji Tur sa devet minuta prednosti, uz jednu etapnu pobedu.</s>

<s>1914. osvojio je trku Pariz—Menin, pre Tur de Fransa.</s><s>Tis je pobedio na prvoj etapi i bio je lider Tura od prve do poslednje etape, uprkos kazni od 30 minuta zbog nedozvoljene zamene točka.</s><s>Njegova pobeda je boča dovedena u pitanje, jer je imao samo dva minuta ispred Anrija Pelisjea.</s><s>Pelisje je osvojio poslednju etapu, ali je Tis završio na njegovom točku i osvojio je drugi Tur zaredom.</s>

<s>1917. osvojio je Pariz Turs i Điro di Lombardija trku, a 1918.</s><s>Pariz Turs po drugi put.</s><s>1919. osvojio je trku šest dana Brisela i drugo mesto na Pariz—Rubeu.</s>

<s>Nakon šest godina, vozio je opet Tur de Frans 1920.</s><s>Pobedio je na drugoj etapi i bio je lider Tura do kraja, pobedivši na još tri etape.</s><s>Direktor Tura, Degranž, izjavio je da bi Tis, da nije bilo rata, proslavljao svoj peti ili šesti Tur, a ne treći.</s><s>Njegov rekord od tri pobede na Turu, izjednačio je tek 1955.</s><s>Lujson Bobe, a kasnije je taj rekord popravio Žak Anketil.</s>

<s>1921. godine, osvojio je treće mesto na trci Bordo—Pariz, a na Tur de Fransu je doživio povredu tokom druge etape, zbog čega je morao da se povuče.</s><s>1922. završio je drugi na nacionalnom prvenstvu, a zatim je osvojio trku Pariz—Lion.</s><s>Na Tur de Fransu pobedio je na četiri etape, ali je završio tek na 14 mestu u generalnom plasmanu.</s><s>1923. godine, napustio je Tur tokom devete etape, a godinu kasnije završio ga je na 11 mestu, uz jednu etapnu pobedu.</s>

<s>1925. godine, osvojio je treće mesto na trci šest dana Brisela, nakon čega je vozio svoj poslednji Tur de Frans.</s><s>Nije uspio da ostvari pobedu i napustio je Tur tokom devete etape zbog povrede.</s><s>1927. vozio je svoju poslednju trku, u Sent Trudenu i osvojio je.</s>

<s>Vidi još</s>

<s>Tur de Frans
 Điro di Lombardija</s>

<s>Spoljašnje veze</s>

<s>Profil na biciklističkoj arhivi
 Rezultati Filipa Tisa na Tur de Fransu</s>

<s>Belgijski biciklisti
Pobjednici Tour de Francea</s>

